সমগ্র খেলোয়াড়ী জীবনে আঠারোটি টেস্ট ও সাতটিমাত্র একদিনের আন্তর্জাতিকে অংশগ্রহণ করেছেন ম্যাথু বেল। ২৬ ডিসেম্বর, ১৯৯৮ তারিখে ওয়েলিংটনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২২ মার্চ, ২০০৮ তারিখে ন্যাপিয়ারে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।

অক্টোবর, ১৯৯৮ সালে জিম্বাবুয়ের বিপক্ষে নিউজিল্যান্ডের সদস্যরূপে একদিনের আন্তর্জাতিকে ম্যাথু বেলের অভিষেক ঘটে। ২ রান সংগ্রহ করতে পেরেছিলেন তিনি। এরপর, বাংলাদেশের রাজধানী ঢাকায় শ্রীলঙ্কার বিপক্ষে ১৬ রান সংগ্রহ করেন। ২৬ ডিসেম্বর, ১৯৯৮ তারিখে নিজ শহর ওয়েলিংটনে সফরকারী ভারতের বিপক্ষে সিরিজের দ্বিতীয় টেস্টে অভিষেক পর্ব সম্পন্ন হয় তার। ভারতের প্রথম ইনিংসে শচীন তেন্ডুলকরের ক্যাচ তালুবন্দী করেন। এরপর ব্যাট হাতে ৪ ও ০ রান করেন। শীর্ষসারির ব্যাটসম্যান হিসেবে ব্যর্থতার স্বাক্ষর রাখা সত্ত্বেও স্বাগতিক নিউজিল্যান্ড দল চার উইকেটে জয়লাভ করে। তৃতীয় টেস্টের জন্যেও তাকে দলে রাখা হয়। প্রথম ইনিংসে দুই বল খেলে শূন্য রানে বিদেয় হন। এরপর দ্বিতীয় ইনিংসে অভিজ্ঞতাপুষ্ট ভারতীয় বোলিং আক্রমণ মোকাবেলা করে ২৫ রান তুলতে সক্ষম হন।

প্রথম-শ্রেণীর ক্রিকেট
অবসর
আন্তর্জাতিক ক্রিকেট
জাতীয় দলে প্রত্যাবর্তন